stanford-oval/wikipedia huggingface dataset:
รถไฟฟ้าบีทีเอส สายสุขุมวิท

รถไฟฟ้าเฉลิมพระเกียรติ 6 รอบพระชนมพรรษา สาย 1 หรือ รถไฟฟ้าบีทีเอส สายสุขุมวิท หรือ รถไฟฟ้าสายสีเขียว (สุขุมวิท) ซึ่งเรียกตามสีที่กำหนดในแผนแม่บทโครงการระบบขนส่งมวลชนทางรางในกรุงเทพมหานครและปริมณฑล เป็นรถไฟฟ้ายกระดับของระบบรถไฟฟ้าบีทีเอส ในพื้นที่กรุงเทพมหานคร, จังหวัดปทุมธานี และจังหวัดสมุทรปราการ เปิดให้บริการครั้งแรกในปี พ.ศ. 2542 จากศูนย์กลางที่สถานีสยามที่เชื่อมต่อกับสายสีลม สายเหนือมีแนวเส้นทางไปตามถนนพญาไทและถนนพหลโยธิน ปลายทางสถานีคูคต อำเภอลำลูกกา จังหวัดปทุมธานี สายตะวันออกมีแนวเส้นทางไปตามถนนพระราม 1 ถนนเพลินจิต และถนนสุขุมวิท ผ่านเขตบางนา ไปยังสถานีเคหะฯ จังหวัดสมุทรปราการ และมีจำนวนผู้โดยสารสูงสุด (ใน พ.ศ. 2562) อยู่ที่ 740,000 คนต่อวัน
ภาพรวม

รถไฟฟ้าบีทีเอส สายสุขุมวิท เป็นระบบรถไฟฟ้าที่มีโครงสร้างเป็นทางยกระดับเหนือพื้นดินตลอดโครงการ มีแนวเส้นทางเป็นแนวเหนือ-ตะวันออก พาดผ่านพื้นที่สามจังหวัด ได้แก่ กรุงเทพมหานคร, จ.ปทุมธานี และ จ.สมุทรปราการ เริ่มต้นเส้นทางจากบริเวณย่านลำลูกกา จ.ปทุมธานี วิ่งไปตามแนวถนนลำลูกกา จากนั้นเบี่ยงซ้ายเข้าถนนเลียบเส้นทางกับกรมควบคุมการปฏิบัติทางอากาศของกองทัพอากาศ เข้าสู่เขตกรุงเทพมหานคร วิ่งผ่านพื้นที่สำคัญหลายแห่ง อาทิ กองทัพอากาศ, กรมทหารราบที่ 11 รักษาพระองค์, ม.ศรีปทุม, ม.เกษตรศาสตร์ จากนั้นเข้าสู่พื้นที่กรุงเทพมหานครชั้นในที่บริเวณแยกรัชโยธิน วิ่งมาจนถึงปากทางห้าแยกลาดพร้าว ยกระดับข้ามดอนเมืองโทลล์เวย์ เข้าถนนพหลโยธิน ผ่านอนุสาวรีย์ชัยสมรภูมิ เมื่อถึงแยกปทุมวันแนวเส้นทางจะเลี้ยวซ้ายเข้าถนนพระรามที่ 1 และมุ่งตรงไปยังถนนเพลินจิต และถนนสุขุมวิท เพื่อเข้าเขตจังหวัดสมุทรปราการ ผ่านพื้นที่สำคัญของจังหวัดสมุทรปราการอีกหลายแห่ง อาทิ พิพิธภัณฑ์ช้างเอราวัณ, โรงเรียนนายเรือ, ศาลากลางจังหวัดสมุทรปราการ และสิ้นสุดเส้นทางทั้งโครงการที่ย่านบางปู บริเวณสถานตากอากาศบางปู จังหวัดสมุทรปราการ รวมระยะทางทั้งสิ้น 53.58 กิโลเมตร นับเป็นเส้นทางระบบขนส่งมวลชนเร็วที่ยาวที่สุดในกรุงเทพมหานคร แนวเส้นทางจะเน้นขนส่งผู้โดยสารจากชานเมืองทั้งฝั่งเหนือและฝั่งตะวันออกให้เข้าสู่พื้นที่ใจกลางกรุงเทพมหานคร พื้นที่ท่องเที่ยว, สถานบันเทิง และเขตเศรษฐกิจชั้นในตามแนวถนนสุขุมวิทได้อย่างรวดเร็ว
รถไฟฟ้าบีทีเอส สายสุขุมวิท ส่วนแรกสุดในเส้นทางหมอชิต-อ่อนนุช ดำเนินการโดยบริษัท ระบบขนส่งมวลชนกรุงเทพ จำกัด (มหาชน) (บีทีเอสซี) ซึ่งได้รับสัมปทานโครงการเป็นระยะเวลา 30 ปีจากกรุงเทพมหานคร ถึง พ.ศ. 2572 ส่วนเส้นทางส่วนต่อขยายที่เหลือดำเนินการโดยบริษัท กรุงเทพธนาคม จำกัด โดยยังมีบีทีเอสซีเป็นผู้ให้บริการเดินรถตลอดทั้งเส้นทาง
ภาพรวม > พื้นที่เส้นทางผ่าน

| 0 | 1 | 2 |
| --- | --- | --- |


| แขวง/ตำบล | เขต/อำเภอ | จังหวัด |


| คูคต | ลำลูกกา | ปทุมธานี |
| สายไหม | สายไหม | กรุงเทพมหานคร |
| สนามบิน | ดอนเมือง | กรุงเทพมหานคร |
| อนุสาวรีย์ | บางเขน | กรุงเทพมหานคร |
| ลาดยาว, จตุจักร | จตุจักร | กรุงเทพมหานคร |
| พญาไท | พญาไท | กรุงเทพมหานคร |
| ถนนพญาไท, ทุ่งพญาไท, ถนนเพชรบุรี | ราชเทวี | กรุงเทพมหานคร |
| วังใหม่, ปทุมวัน, ลุมพินี | ปทุมวัน | กรุงเทพมหานคร |
| คลองเตย, คลองตัน, พระโขนง | คลองเตย | กรุงเทพมหานคร |
| คลองเตยเหนือ, คลองตันเหนือ, พระโขนงเหนือ | วัฒนา | กรุงเทพมหานคร |
| บางจาก, พระโขนงใต้ | พระโขนง | กรุงเทพมหานคร |
| บางนาเหนือ, บางนาใต้ | บางนา | กรุงเทพมหานคร |
| สำโรงเหนือ, เทพารักษ์, ปากน้ำ, ท้ายบ้านใหม่ | เมืองสมุทรปราการ | สมุทรปราการ |
แนวเส้นทาง

แนวเส้นทางเป็นเส้นทางยกระดับทั้งโครงการในแนวเหนือ-ตะวันออก ผ่านกรุงเทพมหานคร จังหวัดสมุทรปราการ และจังหวัดปทุมธานี  มีจุดเริ่มต้นของทั้งโครงการที่สถานีสยาม ซึ่งเป็นจุดเชื่อมต่อกับรถไฟฟ้าบีทีเอส สายสีลม รวมระยะทางทั้งสิ้น 52.65 กิโลเมตร นับเป็นเส้นทางรถไฟฟ้าขนส่งมวลชนที่ยาวที่สุดในกรุงเทพมหานคร
ในแนวเหนือ เส้นทางจะเริ่มจากสถานีสยามไปทางทิศตะวันตกตามแนวถนนพระรามที่ 1 ก่อนเลี้ยวขวาที่สี่แยกปทุมวัน วิ่งขึ้นไปทางทิศเหนือตามแนวถนนพญาไท เชื่อมต่อกับรถไฟฟ้ามหานคร สายสีส้มที่สถานีราชเทวี รวมทั้งรถไฟฟ้าเชื่อมท่าอากาศยานสุวรรณภูมิและทางรถไฟสายตะวันออกที่สถานีพญาไท จากนั้นหักโค้งผ่านอนุสาวรีย์ชัยสมรภูมิและตรงเข้าสู่ถนนพหลโยธิน ข้ามทางพิเศษศรีรัช เชื่อมต่อกับรถไฟฟ้ามหานคร สายเฉลิมรัชมงคล ที่สถานีหมอชิต จากนั้นยกระดับข้ามทางยกระดับอุตราภิมุขที่ความสูง 26 เมตร แล้วเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีห้าแยกลาดพร้าว รวมทั้ง รถไฟฟ้าสายสีน้ำตาลที่สถานีมหาวิทยาลัยเกษตรศาสตร์ และรถไฟฟ้าสายสีชมพูที่สถานีวัดพระศรีมหาธาตุ จากนั้นผ่านกองทัพอากาศและท่าอากาศยานดอนเมือง ก่อนเบี่ยงเข้าสู่ถนนตัดใหม่ ข้ามคลองหกวาเข้าสู่จังหวัดปทุมธานี แล้ววิ่งเข้าถนนลำลูกกา และไปสิ้นสุดในแนวเหนือที่สถานีคูคต
ในแนวตะวันออก เส้นทางจะเริ่มจากสถานีสยามไปทางทิศตะวันออกตามแนวถนนพระรามที่ 1 และถนนเพลินจิต ข้ามทางพิเศษเฉลิมมหานคร ก่อนเข้าสู่พื้นที่เศรษฐกิจตามแนวถนนสุขุมวิท โดยจะไปเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีอโศก และเชื่อมต่อกับรถไฟฟ้าสายสีเทาที่สถานีทองหล่อและสถานีพระโขนง จากนั้นข้ามคลองพระโขนง ลอดใต้ทางพิเศษฉลองรัช เข้าสู่พื้นที่ชานเมืองฝั่งตะวันออก เชื่อมต่อกับรถไฟฟ้าสายสีเงินที่สถานีบางนา ข้ามทางพิเศษเฉลิมมหานครอีกครั้งลอดใต้ทางพิเศษบูรพาวิถี มุ่งหน้าตรงเข้าสู่จังหวัดสมุทรปราการ เชื่อมต่อกับรถไฟฟ้ามหานคร สายสีเหลืองที่สถานีสำโรง จากนั้นวิ่งต่อไปตามแนวถนนสุขุมวิท ข้ามถนนกาญจนาภิเษกฝั่งใต้ (ทางพิเศษบางพลี-สุขสวัสดิ์) ที่ความสูง 28 เมตร แล้วมุ่งหน้าไปทางทิศตะวันออกเฉียงใต้ตามแนวถนนสุขุมวิท และสิ้นสุดเส้นทางทั้งระบบที่สถานีเคหะฯ
th
การเชื่อมต่อ > เส้นทางการคมนาคมทางราง > รถไฟฟ้าบีทีเอส

ผู้โดยสารสามารถเปลี่ยนเส้นทางไปยังเส้นทางอื่น ๆ ในระบบขนส่งมวลชนกรุงเทพมหานคร ได้ที่สถานีดังต่อไปนี้
| รหัสสถานี | สถานีรถไฟฟ้าบีทีเอส | สถานีรถไฟฟ้าบีทีเอส | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว
| CEN | สถานีสยาม | สายสีลม : สถานีสยาม | สถานีร่วม |
การเชื่อมต่อ > เส้นทางการคมนาคมทางราง > รถไฟฟ้ามหานคร

ผู้โดยสารสามารถเปลี่ยนไปใช้บริการรถไฟฟ้ามหานครได้ที่
| รหัสสถานี | สถานีรถไฟฟ้าบีทีเอส | สถานีรถไฟฟ้ามหานคร | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว 
| N17 | สถานีวัดพระศรีมหาธาตุ | สายสีชมพู : สถานีวัดพระศรีมหาธาตุ | สถานีร่วม โดยผู้โดยสารสามารถสังเกตชานชาลาของสายสีชมพูได้จากป้ายที่ติดตั้งบนสถานี |
| N9 | สถานีห้าแยกลาดพร้าว | สายสีน้ำเงิน : สถานีพหลโยธิน | เชื่อมต่อด้วยสะพานยกระดับจากตัวสถานีมาเชื่อมกับ สะพานยกระดับข้ามถนนเดิมของสายสีน้ำเงินเพื่อไปยังทางออกที่ 3 ระยะทางประมาณ 300 เมตร และสามารถเชื่อมต่อได้กับอาคารเชื่อมต่อทางออกที่ 4 ระยะทางประมาณ 400 เมตร |
| N8 | สถานีหมอชิต | สายสีน้ำเงิน : สถานีสวนจตุจักร | เชื่อมต่อโดยตรง |
| E4 | สถานีอโศก | สายสีน้ำเงิน : สถานีสุขุมวิท | เชื่อมต่อด้วยอาคารเชื่อม |
| E15 | สถานีสำโรง | สายสีเหลือง : สถานีสำโรง | เชื่อมต่อโดยตรง |
จุดเชื่อมต่อระหว่างสถานีในอนาคต
| E13 | สถานีบางนา | สายสีเงิน : สถานีบางนาใต้ | เชื่อมต่อด้วยสะพานเชื่อม |
| E12 | สถานีอุดมสุข | สายสีเงิน : สถานีบางนาใต้ | เชื่อมต่อด้วยสะพานเชื่อม |
| E8 | สถานีพระโขนง | สายสีเทา : สถานีพระโขนง | เชื่อมต่อด้วยสะพานเชื่อม |
| E6 | สถานีทองหล่อ | สายสีเทา : สถานีทองหล่อ | เชื่อมต่อด้วยสะพานเชื่อม |
| E1 | สถานีชิดลม | สายสีส้ม : สถานีประตูน้ำ | เชื่อมต่อด้วยทางเดินยกระดับราชประสงค์นอร์ทวอล์ก ระยะทางประมาณ 400 เมตร |
| CEN | สถานีสยาม | สายสีส้ม : สถานีประตูน้ำ | เชื่อมต่อด้วยทางเดินยกระดับราชประสงค์นอร์ทวอล์ก ระยะทางประมาณ 400 เมตร |
| N1 | สถานีราชเทวี | สายสีส้ม : สถานีราชเทวี | เชื่อมต่อโดยตรง |
| N13 | สถานีมหาวิทยาลัยเกษตรศาสตร์ | สายสีน้ำตาล : สถานีแยกเกษตร  | เชื่อมต่อด้วยสะพานยกระดับ ระยะทางประมาณ 200 เมตร |
การเชื่อมต่อ > เส้นทางการคมนาคมทางราง > รถไฟฟ้าแอร์พอร์ต เรล ลิงก์

| รหัสสถานี | สถานีรถไฟฟ้าบีทีเอส | สถานีรถไฟฟ้าแอร์พอร์ต เรล ลิงก์ | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว
| N2 | สถานีพญาไท | สายซิตี้ : สถานีพญาไท | เชื่อมต่อโดยตรง ซึ่งสถานีรถไฟฟ้าบีทีเอสได้ติดตั้งประตูเครื่องตรวจตั๋วโดยสารอัตโนมัติเพิ่มเติมบริเวณกลางสถานี ทำให้พื้นที่ที่ผ่านเครื่องตรวจตั๋วโดยสารแล้ว (paid area) ถูกแบ่งออกเป็น 2 ส่วนในลักษณะเดียวกันกับสถานีสยาม เพื่อเพิ่มความสะดวกสำหรับผู้ที่จะต่อรถเดินทางไปยังท่าอากาศยานสุวรรณภูมิ |
การเชื่อมต่อ > เส้นทางการคมนาคมทางราง > รถไฟฟ้าชานเมืองสายสีแดง

| รหัสสถานี | สถานีรถไฟฟ้าบีทีเอส | สถานีรถไฟฟ้าชานเมือง | หมายเหตุ |
| --- | --- | --- | --- |
จุดเชื่อมต่อระหว่างสถานีในอนาคต
| N2 | สถานีพญาไท | สายสีแดงอ่อน : สถานีพญาไท | เชื่อมต่อโดยตรงจากพื้นที่ปัจจุบันที่เชื่อมต่อกับสถานีแอร์พอร์ต เรล ลิงก์ |
| E2 | สถานีเพลินจิต | สายสีแดงอ่อน : สถานีเพลินจิต | เชื่อมต่อโดยตรง |
การเชื่อมต่อ > เส้นทางการคมนาคมทางบก > รถบริการรับส่ง

ในบางสถานีผู้โดยสารสามารถเดินทางจากสถานีไปยังอาคารต่างๆ ด้วยบริการรถรับส่งจากสถานี ดังต่อไปนี้
หมอชิต – อิมแพ็ค เมืองทองธานี
สนามเป้า – ศาลาว่าการกรุงเทพมหานครแห่งใหม่ (อาคารธานีนพรัตน์)
สยาม – สามย่านมิตรทาวน์
สยาม – จุฬาลงกรณ์มหาวิทยาลัย
สาย 1 สยาม (ลิโด้) – คณะสถาปัตยกรรมศาสตร์ – ศาลาพระเกี้ยว – แยกเฉลิมเผ่า
สาย 4 สยาม (ลิโด้) – คณะครุศาสตร์ – สามย่านมิตรทาวน์ – คณะสถาปัตยกรรมศาสตร์ – ศาลาพระเกี้ยว – แยกเฉลิมเผ่า
เพลินจิต – อาคารออลซีซั่นเพลส – โรงแรมคอนราด กรุงเทพ
เพลินจิต – วัน แบงค็อก
เอกมัย – บิ๊กซี ฟู้ดเพลส บีเจซี 1
อ่อนนุช – เซ็นทรัล วิลเลจ
อุดมสุข – เซ็นทรัล บางนา  – โตโยต้า มอเตอร์ส ประเทศไทย – โรงพยาบาลไทยนครินทร์ - เอ็มอาร์ที ศรีเอี่ยม - เอ็มอาร์ที ศรีอุดม - ไบเทค บางนา - บางนา
อุดมสุข – เมกาซิตี้ บางนา
บางนา – เซ็นทรัล บางนา  – โตโยต้า มอเตอร์ส ประเทศไทย – โรงพยาบาลไทยนครินทร์ - เอ็มอาร์ที ศรีเอี่ยม - เอ็มอาร์ที ศรีอุดม - ไบเทค บางนา
บริการรถรับส่งดังกล่าวทั้งหมดไม่เสียค่าบริการ ยกเว้นเส้นทางหมอชิต–อิมแพ็ค เมืองทองธานี ที่เก็บค่าโดยสาร 30 บาทต่อเที่ยว
รูปแบบของโครงการ

เป็นระบบรถไฟฟ้าขนาดหนัก (heavy rail transit)
ทางวิ่งยกระดับที่ความสูง 12 เมตรตลอดทั้งโครงการ ยกเว้น ช่วงข้ามทางพิเศษศรีรัช และทางพิเศษเฉลิมมหานครมีความสูง 17 เมตร ช่วงข้ามทางพิเศษบางพลี-สุขสวัสดิ์ (ถนนกาญจนาภิเษกด้านใต้) มีความสูง 27.40 เมตร และช่วงข้ามทางยกระดับอุตราภิมุขและถนนพหลโยธินกับถนนวิภาวดีรังสิตมีความสูง 27.96 เมตร
ขนาดราง 1.435 เมตร (European standard guage) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ
ตัวรถเป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน ต่อพวงได้ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง
ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ
รูปแบบของโครงการ > ศูนย์ซ่อมบำรุงและศูนย์ควบคุมการเดินรถ

เส้นทางช่วงหมอชิต-แบริ่ง จะใช้ศูนย์ซ่อมบำรุงใหญ่หมอชิต (ที่ทำการ บริษัท ระบบขนส่งมวลชนกรุงเทพ จำกัด (มหาชน) ในปัจจุบัน) ร่วมกับสายสีลม ช่วงแบริ่ง-สมุทรปราการ จะใช้ศูนย์ซ่อมบำรุงย่อยสมุทรปราการ (บางปิ้ง) และช่วงหมอชิต-คูคต จะใช้ศูนย์ซ่อมบำรุงย่อยสายไหม ระบบเดินรถทั้งระบบมีศูนย์ควบคุมการเดินรถกลางอยู่ที่ศูนย์ซ่อมบำรุงใหญ่หมอชิต และมีระบบเดินรถสำรองอยู่ที่ศูนย์บำรุงย่อยสายไหม
รูปแบบของโครงการ > สิ่งอำนวยความสะดวก

โครงการมีจุดจอดแล้วจร (park and ride) ทั้งหมดสี่แห่ง ได้แก่ ที่สถานีหมอชิตบริเวณพื้นที่ของโครงการบางกอกเทอร์มินัล หรือสถานีขนส่งหมอชิตเดิม อันเป็นพื้นที่ของกรมธนารักษ์, สถานีเคหะฯ (สถานีปลายทาง) โดยจะเป็นลานจอดรถเช่นเดียวกัน นอกจากนี้มีอาคารจอดรถจำนวน 2 แห่งที่ สถานีคูคต (สถานีต้นทาง) 1 แห่ง และ สถานีแยก คปอ. 1 แห่ง
รูปแบบของโครงการ > สถานี

มีทั้งหมด 55 สถานี เป็นสถานียกระดับทั้งหมด
สถานีมีความยาวประมาณ 150 เมตร มีประตูชานชาลา (platform screen door) ความสูงแบบ Half-Height ในบางสถานี ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวจราจรบนถนนมากที่สุด และมีเสายึดสถานีอยู่บริเวณเกาะกลางถนน
รูปแบบของโครงการ > ขบวนรถโดยสาร

บทความหลัก: รถไฟฟ้าบีทีเอส § ขบวนรถไฟฟ้า
ส่วนต่อขยาย > ส่วนต่อขยายสายสุขุมวิท > เคหะฯ - ตำหรุ

พื้นที่ที่เส้นทางผ่าน เทศบาลตำบลบางปู อ.เมืองสมุทรปราการ จ.สมุทรปราการ
เส้นทาง หลังจากผ่านสถานีเคหะฯ รถไฟฟ้าจะวิ่งต่อไปบนถนนสุขุมวิท จากนั้นเข้าสู่สถานีสวางคนิวาสเป็นสถานีแรก และจะวิ่งสู่สถานีเมืองโบราณ, สถานีศรีจันทร์ประดิษฐ์ และสิ้นสุดโครงการส่วนต่อขยายฝั่งตะวันออกที่สถานีตำหรุ โดยปัจจุบันส่วนต่อขยายส่วนนี้ได้ถูกพักการดำเนินการไม่มีกำหนด จนกว่าจะได้ความชัดเจนเรื่องหลักประกันผู้โดยสาร
สถานี สถานียกระดับ 5 สถานี
ส่วนต่อขยาย > ส่วนต่อขยายสายสุขุมวิท > เคหะฯ - ตำหรุ > รายชื่อสถานี

| รหัสสถานี | ชื่อสถานี | จุดเปลี่ยนเส้นทาง |
| --- | --- | --- |

| E23 | สถานีเคหะฯ |  |
| E24 | สถานีสวางคนิวาส |  |
| E25 | สถานีเมืองโบราณ |  |
| E26 | สถานีศรีจันทร์ประดิษฐ์ |  |
| E27 | สถานีบางปู |  |
| E28 | สถานีตำหรุ |  |
ส่วนต่อขยาย > ส่วนต่อขยายสายพหลโยธิน > คูคต - วงแหวนรอบนอกตะวันออก

พื้นที่ที่เส้นทางผ่าน อำเภอลำลูกกา จังหวัดปทุมธานี
เส้นทาง หลังจากผ่านสถานีคูคต รถไฟฟ้าจะวิ่งไปตามแนวถนนลำลูกกา จากนั้นเข้าสู่สถานีคลองสาม เป็นสถานีแรก เข้าสู่สถานีคลองสี่, สถานีคลองห้า และสิ้นสุดโครงการส่วนต่อขยายส่วนเหนือที่สถานีวงแหวน-ลำลูกกา โดยปัจจุบันส่วนต่อขยายส่วนนี้ได้ถูกพักการดำเนินการไม่มีกำหนด จนกว่าจะได้ความชัดเจนเรื่องหลักประกันผู้โดยสาร
สถานี สถานียกระดับ 4 สถานี
ส่วนต่อขยาย > ส่วนต่อขยายสายพหลโยธิน > คูคต - วงแหวนรอบนอกตะวันออก > รายชื่อสถานี

| รหัสสถานี | ชื่อสถานี | จุดเปลี่ยนเส้นทาง |
| --- | --- | --- |

| N24 | สถานีคูคต |  |
| N25 | สถานีคลองสาม |  |
| N26 | สถานีคลองสี่ |  |
| N27 | สถานีคลองห้า |  |
| N28 | สถานีวงแหวน-ลำลูกกา |  |
ส่วนต่อขยาย > สถานีโครงการในอนาคต

| รหัส | ชื่อสถานี | จุดเชื่อมต่อ | สถานะในปัจจุบัน |
| --- | --- | --- | --- |
| N6 | เสนาร่วม |  | วางแผนก่อสร้างอย่างเป็นทางการใน พ.ศ. 2563 เพื่อแบ่งเบาภาระของสถานีอารีย์ และสถานีสะพานควาย เนื่องจากปัจจุบันพื้นที่โดยรอบสถานีเป็นอาคารสำนักงานและคอนโดมิเนียม และมีประชากรอาศัยอยู่หนาแน่น. แต่สถานะล่าสุด (พ.ศ. 2564) มีแนวโน้มที่จะเลื่อนการก่อสร้างออกไปอย่างไม่มีกำหนด อันเนื่องมาจากสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) |
ส่วนต่อขยายของโครงการที่ถูกยกเลิก > ส่วนต่อขยายอนุสาวรีย์ชัยสมรภูมิ – ลำลูกกาคลอง 7

หน่วยงานที่รับผิดชอบ: สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตราชเทวี, เขตพญาไท, เขตดินแดง, เขตห้วยขวาง, เขตลาดพร้าว, เขตบางเขน, เขตดอนเมือง, เขตสายไหม กรุงเทพมหานคร, อำเภอลำลูกกา จังหวัดปทุมธานี
เส้นทาง : แนวเส้นทางเริ่มต้นจากปลายสายที่อนุสาวรีย์ชัยสมรภูมิเลี้ยวขวาเข้าถนนราชวิถีผ่านสามเหลียมดินแดงเข้าถนนดินแดงวิ่งตามถนนดินแดงและถนนอโศก-ดินแดงไปจนถึงแยกพระราม 9 เพื่อเชื่อมต่อรถไฟฟ้าสายสีน้ำเงิน จากนั้นวิ่งต่อไปจนถึงแยกประดิษฐ์มนูธรรมแล้วเลี้ยวซ้ายเข้าถนนประดิษฐ์มนูธรรม เลี้ยวซ้ายอีกครั้งที่แยกประดิษฐ์มนูธรรม-ลาดพร้าวเพื่อเข้าถนนลาดพร้าว และเลี้ยวขวาเข้าถนนลาดพร้าว-วังหิน เพื่อออกสู่ถนนลาดปลาเค้าและถนนประเสริฐมนูกิจ จากนั้นเบี่ยงซ้ายตามถนนผลาสินธุ์ออกสู่ถนนพหลโยธิน แล้วเลี้ยวขวาเข้าสู่ถนนลำลูกกา เพื่อสิ้นสุดเส้นทางที่ย่านลำลูกกาคลอง 7 อย่างไรก็ดีแผนส่วนต่อขยายนี้ไม่ได้ถูกนำมาดำเนินการจริง เนื่องจากมีการปรับเปลี่ยนที่ตั้งของศูนย์ซ่อมบำรุงมาอยู่ย่านหมอชิต รวมถึงสภาพเศรษฐกิจในขณะนั้น และปัจจุบันแนวศึกษาของโครงการมีเส้นทางรถไฟฟ้าทดแทนหลายเส้นทาง เช่น ช่วงแยกผังเมือง - ประดิษฐ์มนูธรรม เป็นส่วนหนึ่งของรถไฟฟ้าสายสีส้ม ช่วงประดิษฐ์มนูธรรม - ลาดพร้าว 80 เป็นส่วนหนึ่งของรถไฟฟ้าสายสีเทา ช่วงลาดพร้าว 80 - ลาดพร้าว-วังหิน เป็นส่วนหนึ่งของรถไฟฟ้าสายสีเหลือง และช่วงบางบัว - ลำลูกกา เป็นส่วนหนึ่งของส่วนต่อขยายสายสุขุมวิท ช่วงหมอชิต - สะพานใหม่ - คูคตในปัจจุบัน
ส่วนต่อขยายของโครงการที่ถูกยกเลิก > ส่วนต่อขยายสุขุมวิท - ท่าอากาศยานสุวรรณภูมิ

หน่วยงานที่รับผิดชอบ: สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตวัฒนา, เขตสวนหลวง, เขตประเวศ, เขตลาดกระบัง กรุงเทพมหานคร, อำเภอบางพลี จังหวัดสมุทรปราการ
เส้นทาง : แนวเส้นทางนี้ปรากฏขึ้นครั้งแรกในแผนการขยายแนวเส้นทางระบบขนส่งมวลชนกรุงเทพมหานคร ตามมติการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 ที่คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 โดยแนวเส้นทางจะต่อขยายจากสถานีอ่อนนุช แล้วเลี้ยวขวาเข้าถนนอ่อนนุช ผ่านแยกสวนหลวง แยกพัฒนาการ เข้าสู่ถนนลาดกระบัง จากนั้นเลี้ยวขวาเข้าท่าอากาศยานสุวรรณภูมิในแนวเดียวกับถนนสุวรรณภูมิ 1 เพื่อสิ้นสุดทั้งโครงการที่สถานีท่าอากาศยานสุวรรณภูมิ ซึ่งจะยกระดับอยู่ด้านหน้าอาคารผู้โดยสารหลัก รวมระยะทาง 20 กิโลเมตร แต่เนื่องจากแนวเส้นทางส่วนใหญ่เป็นแนวคู่ขนานกับ รถไฟฟ้าเชื่อมท่าอากาศยานสุวรรณภูมิ ช่วงรามคำแหง - สุวรรณภูมิ ถึงแม้จะเป็นการช่วยแบ่งเบาภาระให้กับโครงการ รวมถึงขนส่งผู้โดยสารออกไปตามแนวถนนอ่อนนุช และถนนลาดกระบัง แต่ด้วยข้อกังขาเรื่องการลงทุน กรุงเทพมหานครจึงไม่ได้เสนอส่วนต่อขยายนี้ให้คณะรัฐมนตรีพิจารณา
ส่วนต่อขยายของโครงการที่ถูกยกเลิก > ส่วนต่อขยายอ่อนนุช - บางนา - ท่าอากาศยานสุวรรณภูมิ

หน่วยงานที่รับผิดชอบ : สำนักการจราจรและขนส่ง กรุงเทพมหานคร
พื้นที่ที่เส้นทางผ่าน : เขตบางนา กรุงเทพมหานคร
เส้นทาง : แนวเส้นทางนี้ปรากฏขึ้นครั้งแรกในแผนแม่บทระบบขนส่งมวลชนกรุงเทพมหานคร พ.ศ. 2537 (MTMP) และแผนแม่บทเพื่อการปฏิบัติจริง พ.ศ. 2539 (CTMP) โดยแนวเส้นทางจะต่อขยายจากสถานีอ่อนนุชไปยังสถานีอุดมสุข แล้วเลี้ยวซ้ายเข้าถนนบางนา-บางปะกง มุ่งหน้าไปทางจังหวัดชลบุรีจนถึงกิโลเมตรที่ 16 แล้วเลี้ยวซ้ายเข้าพื้นที่ท่าอากาศยานสุวรรณภูมิด้านใต้ แต่ด้วยสภาวะเศรษฐกิจที่ไม่ฟื้นฟูดีในการปรับปรุงแผนแม่บทเมื่อครั้ง พ.ศ. 2543 (URMAP) จึงได้ยกเลิกเส้นทางดังกล่าวไป ต่อมาในการประชุมร่วมกับคณะกรรมการจัดการจราจรทางบก (คจร.) เมื่อวันที่ 23 กุมภาพันธ์ 2547 คจร. มีมติให้กรุงเทพมหานครศึกษาแนวทางเพิ่มเติมเพื่อต่อขยายสายทางภายใน พ.ศ. 2552 กรุงเทพมหานครจึงหยิบเอาแนวเส้นทางดังกล่าวกลับมาพิจารณา โดยลดระยะทางเหลือเพียงกิโลเมตรที่ 4 บริเวณวัดศรีเอี่ยม รวมระยะทาง (จากสถานีอุดมสุข) 4.4 กิโลเมตร แต่เนื่องจากแนวเส้นทางเป็นเส้นทางระยะสั้น จึงไม่คุ้มค่าต่อการลงทุน ประกอบกับเส้นทางช่วงอ่อนนุช - สุวรรณภูมิไม่ได้ถูกนำเสนอเข้าพิจารณา กรุงเทพมหานครจึงมีแนวคิดในการต่อขยายเส้นทางจากวัดศรีเอี่ยมออกไปอีก 12 กิโลเมตร เพื่อสิ้นสุดที่บริเวณอาคารผู้โดยสารฝั่งใต้ของท่าอากาศยานสุวรรณภูมิตามแผนแม่บทเดิมเมื่อ พ.ศ. 2539 ก่อนแยกโครงการออกมาดำเนินการต่างหากในชื่อ รถไฟฟ้าสายสีเงิน และลดระดับโครงการจากรถไฟฟ้ารางหนักเป็นรถไฟฟ้ารางเบา
ดูเพิ่ม

รถไฟฟ้าบีทีเอส
รถไฟฟ้าบีทีเอส สายสีลม
รถไฟฟ้ามหานคร
รถไฟฟ้าสายสีแดง
โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง
แหล่งข้อมูลอื่น

บริษัท ระบบขนส่งมวลชนกรุงเทพ จำกัด (มหาชน)
ทางวิ่งรถไฟฟ้าบีทีเอส ช่วงยกระดับเหนือถนนเพลินจิต
อาคารเชื่อมต่อระหว่างสถานีอโศก (บีทีเอส) และสถานีสุขุมวิท (รถไฟฟ้ามหานคร)
ทางเชื่อมจากสถานีเอกมัย เข้าสู่เกตเวย์ เอกมัย
ลานจอดรถติดกับศูนย์ซ่อมบำรุงใหญ่หมอชิต
รถไฟฟ้าซีเมนส์ โมดูลาร์ เมโทร สองขบวน ที่ประแจทางแยกเข้าศูนย์ซ่อมบำรุงหมอชิต
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอแก้งคร้อ, อำเภอคอนสวรรค์, อำเภอบ้านเขว้า, อำเภอจัตุรัส และอำเภอบำเหน็จณรงค์
| ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ± |
| --- | --- | --- | --- | --- | --- |
|  | ประชาธรรม (พ.ศ. 2517)   | สุระ ชัยวิรัตนะ (1) | 40,249 |  |  |
|  | แนวร่วมสังคมนิยม   | สมัคร ชาลีกุล (5) | 32,782 |  |  |
|  | อธิปัตย์   | บุญเกิด หิรัญคำ (25)* | 26,718 |  |  |
|  | เกษตรสังคม   | พยอม ศิริจันทร์ (3) | 17,994 |  |  |
|  | ธรรมสังคม   | นิเวศน์ พร้อมพันธุ์ (17) | 12,606 |  |  |
|  | กิจสังคม  | พิสิทธิ์ ชยาภินันท์ (12) | 12,260 |  |  |
|  | อธิปัตย์   | ทวี กระจกทอง (26) | 10,993 |  |  |
|  | สังคมชาตินิยม   | เลิศ สัมพันธารักษ์ (8)✔ | 10,030 |  |  |
|  | ธรรมสังคม   | วิฑูร เลิศสุคนธ์ (15)* | 9,983 |  |  |
|  | กิจสังคม  | อุทิศ สกุลอนันต์ (11) | 9,398 |  |  |
|  | ฟื้นฟูชาติไทย   | ร้อยตรี สนอง ศรีสวรรค์ (31) | 7,227 |  |  |
|  | ประชาธิปไตย (พ.ศ. 2517)   | ประดิษฐ์ ประทุมถิ่น (10) | 7,221 |  |  |
|  | เกษตรสังคม   | สมชาย ประเสริฐสุข (4) | 6,576 |  |  |
|  | อธิปัตย์   | ประมินทร์ วังศรี (27) | 6,446 |  |  |
|  | เกษตรสังคม   | เชาว์ ชัยวิรัตนะ (2)* | 5,527 |  |  |
|  | ชาติไทย  | บุญกอง แสงภักดี (7) | 5,449 |  |  |
|  | ประชาธิปัตย์   | มนูญ จันทร์น้ำใส (24) | 5,213 |  |  |
|  | ฟื้นฟูชาติไทย   | ชัยวัฒน์ รวิยะวงศ์ (19) | 4,700 |  |  |
|  | ประชาธิปัตย์   | ประสิทธิ์ ประจันนวล (14)* | 4,419 |  |  |
|  | ธรรมสังคม   | สอน ขยันการ (16) | 3,892 |  |  |
|  | สังคมชาตินิยม   | บวร บวรศุภกุล (9) | 3,546 |  |  |
|  | กิจสังคม  | จ่าโท สามารถ ดารากุล (13) | 3,396 |  |  |
|  | แนวร่วมสังคมนิยม   | ปุ่น ปิ่นสุวรรณ (6) | 2,134 |  |  |
|  | สันติชน   | ศักดา คำวชิรพิทักษ์ (20) | 1,972 |  |  |
|  | ชาติไทย  | พันตำรวจตรี ศรีศักดิ์ มนูนาทวิมลกฤตย์ (32) | 1,054 |  |  |
|  | ราษฎร (พ.ศ. 2517)   | คูณ วงษ์หาญ (30) | 985 |  |  |
|  | มหาชน | สิบเอก วิสุทธิ์ คำแก้ว (18) | 908 |  |  |
|  | เสรีชน   | พันจ่าอากาศเอก ปรีดา บำเหน็จพันธุ์ (29) | 657 |  |  |
|  | สันติชน   | สมทรง พงศ์ศิลป์ (21) | 489 |  |  |
|  | มหาชน | พันตรี ไพโรจน์ เจียรวัฒนะ (22) | 477 |  |  |
|  | ประชาธิปไตย (พ.ศ. 2517)   | วินัย คุณอุดม (23) | 470 |  |  |
|  | ราษฎร (พ.ศ. 2517)   | สมนึก วิญญาเย็น (28) | 379 |  |  |
|  | ชาติไทย  | สหัส ตันวิเศษ (33) | 226 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชาธรรม (พ.ศ. 2517)   ได้ที่นั่งจาก ไม่สังกัดพรรค  
: แนวร่วมสังคมนิยม   ได้ที่นั่งจาก ประชาธิปัตย์  
: อธิปัตย์   ได้ที่นั่งจาก ประชาธิปัตย์
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอคอนสาร, อำเภอเกษตรสมบูรณ์, อำเภอภูเขียว, อำเภอบ้านแท่น และอำเภอหนองบัวแดง
| ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ± |
| --- | --- | --- | --- | --- | --- |
|  | ชาติไทย  | จรูญ กมลเพชร (6) | 15,286 |  |  |
|  | แนวร่วมสังคมนิยม   | วิจิตร วงษานุทัศน์ (10) | 14,167 |  |  |
|  | แรงงาน (ประเทศไทย)   | ประดิษฐ์ ฤาชา (3) | 13,190 |  |  |
|  | กิจสังคม  | ทรงศักดิ์ อุระวัฒนพันธุ์ (2) | 11,140 |  |  |
|  | ประชาธิปัตย์   | สมจิตร์ พงศ์พิสิฎฐ์ (4) | 10,096 |  |  |
|  | กิจสังคม  | อำพล พันธุ์ประสิทธิ์ (1) | 8,898 |  |  |
|  | แนวร่วมสังคมนิยม   | ชัยวิวัฒน์ ประจันนวล (11) | 8,497 |  |  |
|  | ชาติไทย  | ธรรมนูญ สวัสดี (7) | 6,283 |  |  |
|  | สังคมชาตินิยม   | ทองอิน สุหญ้านาง (9) | 5,998 |  |  |
|  | มวลชน | แดง ใบลี (12) | 5,982 |  |  |
|  | ประชาธิปัตย์   | ธีรวัฒน์ หมูวิเศษ (18) | 4,773 |  |  |
|  | พลังใหม่   | เชลงศักดิ์ ปิยฤทธิ์ฦาพงศ์ (17) | 3,236 |  |  |
|  | เกษตรสังคม   | แสง ทินราช (14) | 2,997 |  |  |
|  | มหาชน | เลี่ยม รินอินทร์ (13) | 2,562 |  |  |
|  | ธรรมสังคม   | พัฒน์ นิวาศานนท์ (8)✔ | 2,391 |  |  |
|  | เกษตรสังคม   | ชาลี เงียวชัยภูมิ (15) | 1,937 |  |  |
|  | สันติชน   | ประภาส ดวงภมร (5) | 1,814 |  |  |
|  | อธิปัตย์   | อารมณ์ พรหมเมตตา (19) | 1,222 |  |  |
|  | พลังใหม่   | หนูวาด ปรีชานนท์ (16) | 1,043 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  ได้ที่นั่งจาก ประชาธิปัตย์  
: แนวร่วมสังคมนิยม   ชนะที่นั่ง (เขตเลือกตั้งใหม่)
ดูเพิ่ม

จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519